**ŽUPANIJA:** Sisačko–moslavačka

**OPĆINA:** Hrvatska Dubica

**ADRESA:** Park žrtava Domovinskog rata 1, 44450 Hrvatska Dubica

**e**-**mail**: [ured@os-ikozarcanin-hrvatskadubica.skole.hr](https://admin.skole.hr/ca/show?type=ar_ps)

**TELEFON/FAX:** 044/525-540, 855-025

**KLASA: 601-12/22-01/01**

**URBROJ: 2176-47-01-22-01**

**USTROJBENA JEDINICA PREDŠKOLSKOG ODGOJA PRI OSNOVNOJ ŠKOLI IVO KOZARČANIN U HRVATSKOJ DUBICI**

# PLAN I PROGRAM RADA ZA PEDAGOŠKU GODINU

#  2022./2023.

Sadržaj

1. Ustrojstvo rada
	1. Vremenska dimenzija
	2. Zbirni podaci o zaposlenicima
	3. Godišnje zaduženje sati odgojno – obrazovnih zaposlenika
	4. Struktura sati i organizacija radnog vremena ostalih zaposlenika
	5. Program predškole
	6. Fizičke mjere zaštite
	7. Mjere očuvanja i unaprjeđivanja djetetova zdravlja
	8. Kvalitetno ozračje kao temelj sigurnosti
	9. Sadržaj programa
	10. Socijalna dimenzija
	11. Vrijednosna dimenzija
2. Materijalni uvjeti
	1. Plan investicijskog održavanja objekta i nabave novih materijala
3. Njega i skrb za tjelesni rast i razvoj djece
	1. Planiranje i provođenje kvalitetne prehrane djece
	2. Kvalitetna izmjena igre i dnevnog odmora
	3. Redovita tjelovježba i osmišljen boravak djece na zraku
	4. Praćenje psihofizičkog razvoja djeteta
	5. Plan sanitarno – higijenskog održavanja vrtića
4. Odgojno-obrazovni rad
5. Obrazovanje i usavršavanje odgojnih zaposlenika

5.1. Stručno usavršavanje u ustanovi

5.2. Stručno usavršavanje izvan ustanove

1. Suradnja s roditeljima

6.1. Oblici djelovanja

1. Suradnja s vanjskim ustanovama
2. Vrednovanje rada vrtića
3. Godišnji plan rada ravnatelja za 2022/2023. godinu

1. **Ustrojstvo rada**

 Program rada Ustrojbene jedinice predškolskog odgoja pri OŠ Ivo Kozarčanin, obuhvaća program njege, odgoja, naobrazbe, zdravstvene zaštite, prehrane i socijalne skrbi djece predškolske dobi u skladu s Programskim usmjerenjem i razvojnim potrebama djece.

 Odvijat će se u vremenu od:

- 6:30 do 16:30 sati (cjelodnevni boravak)

 Odrasli će svojim djelovanjem na organizaciju rada utjecati na stvaranje novog odgojno-obrazovnog pristupa- novog kurikuluma i pritom smo svjesni da u mijenjanju kurikuluma nikako ne možemo govoriti o striktnom planu sadržaja nego mogućnosti u kojoj će svaki pojedinac (dijete - odrasli) sudjelovati u daljnjem rastu i razvoju dječjeg vrtića s onih razina koje je dosegao. Poučeni dosadašnjim iskustvom svjesni smo da je znanje indivuidualno i subjektivno, a proces učenja različit kod svakog pojedinca.

**1.1. Vremenska dimenzija**

Cilj djelovanja u ovoj pedagoškoj godini:

1. Odgovornim djelovanjem svih zaposlenika i roditelja, provođenjem preventivnih programa zaštite i samozaštite djece te osmišljenom strukturom unutarnjeg i vanjskog prostora osigurati uvjete za potpunu sigurnost i zaštitu djece,
2. Organizacijski, materijalno i kadrovski stvoriti kulturu ustanove usmjerene na razumijevanje procesa istraživanja i učenja djece te razvijanje temeljnih kompetencija za cjeloživotno učenje,
3. Njegujući suradničke odnose, podršku i kolegijalnost te preuzimanjem vlastite odgovornosti težiti ustanovi koja prihvaća nova znanja, unaprjeđuje odgojno obrazovnu praksu uvažavajući posebnost svakog pojedinca i djeteta i odraslog,
4. Podizati razinu kvalitete rada s djecom s posebnim potrebama,
5. Stvoriti optimalnie vremenske uvjete za življenje i kontinuirano učenje djece i odraslih kroz fleksibilniju organizaciju rada ustanove prilagođene potrebama djece.
6. Utjecati na razvoj preduvjeta za kvalitetnu organizaciju ritma rada u skladu s ritmom potreba djeteta kroz:
* fleksibilnu dinamiku obroka,
* duži zajednički rad odgojitelja,
* optimalan broj djece u skupini,
* osiguravanje utvrđenog broja zaposlenika predviđenih za nesmetan proces rada.

 Potrebu promjene na navedenoj dimenziji u odnosu na suvremene koncepcije u radu s djecom, zasnivat ćemo prema:

* potrebi organizacije takvog procesa rada koji osigurava maksimalnu individualnost pristupa u radu prema svakom djetetu,
* fleksibilnosti u organizaciji i provođenju procesa igre, odgoja i učenja, čime ćemo započeti promjenu stavova u odnosu na klasičan pristup organizaciji rada.

 Zajedničkim promišljanjem svih sudionika procesa, a na osnovu iskazanih potreba roditelja za prihvatom djece, nastojat ćemo profesionalno djelovati na roditelje u dijelu osvješćivanja kvalitete vremena koje dijete provodi u vrtiću, te potrebi i važnosti kvalitete boravka.

**1.2. Zbirni podaci o zaposlenicima**

|  |  |  |  |
| --- | --- | --- | --- |
| **Red.****br.** | **Zaposlenici po strukturama** | **Normativ** | **Zaposlenici s 30.09.** |
| 1. | Ravnatelj | 1 | 1 |
| 2. | Pedagog | 0,5 | 0,5 |
| 3. | Psiholog | 0 | - |
| 4. | Logoped | 0 | - |
| 5. | Defektolog | 0 | 0 |
| 6. | Viša medicinska sestra | 0 | - |
| 7. | Odgojitelj | 2 | - |
| 8. | Tajnik | 0,05 | 0,05 |
| 9. | Računovođa - administrator | 0,05 | 0,05 |
| 10. | Servirka | 0,5 | 0,5 |
| 11. | Spremačica | 0,5 | 0,5 |
| 12. | Ložač-dostavljač - ekonom | 0 | - |

 Kvalitetno i uspješno ustrojstvo prihvata djece u skupini (u skladu s ritmom djeteta) i dalje je usko vezano uz uspješnost djelovanja na razvoj dimenzija koje pogoduju stvaranju poticajne sredine za rast i razvoj svakog djeteta.

 Zajedničkim promišljanjem s ciljem osiguravanja mogućnosti prihvata što većeg broja djece predškolskog uzrasta (što je i cilj nacionalnog programa), ali i zadovoljavajući potrebu roditelja za upisom djece, organizirali smo odgojnu skupinu na način:

* Redovni desetosatni, program odvijat će se u prostoru dječjeg vrtića u 1 mješovitoj odgojnoj skupini.

U pedagošku 2022./2023. godinu u dječji vrtić upisano je ukupno 20 djece u dobi od 3. godine do polaska u osnovnu školu.

TABLICA 1. *Struktura i organizacija odgojnih skupina i djelatnika.*

|  |  |  |  |  |
| --- | --- | --- | --- | --- |
| ODGOJNASKUPINA | DOB DJECE | BROJDJECE | IME I PREZIME DJELATNIKA | ZANIMANJE I STR.SPREMA |
| MJEŠOVITA | Od 3 do polaska u osnovnu školu |  20 | Snježana TepićKijana Arnautović | Odgajatelj VŠS |

 Promišljenim oblikovanjem prostora, pravom korištenja svih prostora objekta, osmišljenih na način da zadovolje potrebu djeteta za igrom, odgojem i učenjem stvarat ćemo i dalje sve uvjete neophodne za proces igre, odgoja i učenja djece upisane u naš vrtić.

 Pri donošenju odluke o dobnom uzrastu koji će boraviti u određenom objektu, imali smo u vidu uvjete potrebne za boravak djece određenog dobnog uzrasta, pri čemu smo timskim pristupom u radu i same prostore oblikovali u skladu s potrebama djece.

 Ovako postavljena organizacija rada, činit će bitnu pretpostavku podizanja razine kvalitete same ustanove te njeno prepoznavanje kao ustanove u kojoj se sve usklađuje s ritmom djeteta. Predstavljat će također bitnu okosnicu daljnjeg kvalitetnog rada Dječjeg vrtića.

 Kvalitetan uvid odgojitelja u razvojne mogućnostima i razvojna odstupanja svakog djeteta razvija veću svjesnost zaposlenika u odnosu na:

* promišljeniju i fleksibilniju organizaciju ritma dana djece kojom ćemo utjecati na provođenje svih mogućnosti individualnog pristupa u odgojno - obrazovnom radu s djecom

Sustavno ćemo djelovati na daljnji rast i razvoj vrtića kroz :

* timski rad svih sudionika procesa (produbljivanje potrebe suradnje odgojitelja) radi sigurnog i kvalitetnog prihvata djece,
* stvaranje pozitivnog ozračja u prostorima boravka djece (ugodna i topla obiteljska atmosfera koja čini i prirodno okruženje djece),
* organizaciju prostora i radnog vremena koji osigurava nesmetanu interakciju djece različite dobi,
* osvještavanje i podizanje razine organizacijskih mogućnosti odraslih koji su zaduženi za siguran i ugodan boravak djece, koje trebaju biti u suglasju s mogućnostima i potrebama djece,
* osnivanje tima za kvalitetu za provedbu procesa samovrednovanja.

**1.3.** **Godišnje zaduženje sati odgojno– obrazovnih zaposlenika**

Tablica 2. *Godišnja struktura sati rada odgojitelja za pedagošku godinu 2022./2023.*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |
| MJ. | BROJ DANA | SUBOTE | NEDJELJE | PRAZNICI | RADNI DANI | NEPOSREDAN RAD | OSTALI POSLOVI | UKUPNO | STANKA | UKUPNO SATI |  |
| 09./22 | 30 | 4 | 4 | 0 | 22 | 121 | 44 | 165 | 11 |  |
| 10./22 | 31 | 5 | 5 | 1 | 22 | 121 | 44 | 165 | 11 |  |
| 11./22 | 30 | 4 | 4 | 2 | 20 | 110 | 40 | 150 | 10 |  |
| 12./22 | 31 | 5 | 4 | 2 | 21 | 115,5 | 42 | 157,5 | 10,5 |  |
| 01./23 | 31 | 4 | 5 | 2 | 20 | 110 | 40 | 150 | 10 |  |
| 02./23 | 28 | 4 | 4 | 0 | 20 | 110 | 40 | 150 | 10 |  |
| 03./23 | 31 | 4 | 5 | 0 | 22 | 121 | 44 | 165 | 11 |  |
| 04./23 | 30 | 4 | 4 | 2 | 21 | 115,5 | 42 | 157,5 | 10,5 |  |
| 05./23 | 31 | 5 | 5 | 1 | 20 | 110 | 40 | 150 | 10 |  |
| 06./23 | 30 | 4 | 4 | 3 | 19 | 104,5 | 38 | 142,5 | 9,5 |  |
| 07./23 | 31 | 4 | 4 | 0 | 23 | 126,5 | 46 | 172,5 | 11,5 |  |

6:30 do 16:30 sati (cjelodnevni boravak)

**VRTIĆ –2 izvršitelja**:

 - odgojitelji - 2

**KUHINJA – 1 izvršitelj**:

 - servirka/spremačica

 **1.4. Struktura sati i organizacija radnog vremena ostalih zaposlenika po strukturama u ped.godini 2022/2023.**

Predviđeni broj radnih sati u 2022./2023. utvrđen je prema Godišnjem planu.

Struktura sati rada zasniva se na 226 radnih dana.

**Programi koji obogaćuju primarni 10-satni prihvat djece**

**Kraći programi**

 Kvalitetna i promišljena ponuda kraćih sadržaja za djecu u organizaciji djelatnika vrtića, tečajeva u organizaciji vanjskih suradnika koji realiziraju zacrtane ciljeve u djelo:

* obogaćivanja ponude sadržajima u redovnom, ali i izvan redovnog rada vrtića

 **1.5. PROGRAM PREDŠKOLE**

Program je namijenjen djeci koja isu obuhvaćena redovnim programom vrtića i obuhvaća djecu s područja općine Hrvatska Dubica.

 **1.6. Fizičke mjere zaštite**

 Odnose se na identifikaciju potencijalno rizičnih prostora u kojima djeca borave, materijala kojima se koriste, situacija u kojima se nađu u vrijeme boravka u vrtiću.

Dječji vrtić se susreće sa sljedećim problemom

* igralište dječjeg vrtića nema dovoljno zaštićenog prostora od sunca

 **1.7. Mjere očuvanja i unapređivanja djetetova zdravlja**

 Pod tim se misli na osiguravanje preduvjeta za stvaranje zdravog i sigurnog ozračja u kojem dijete boravi kroz osiguravanje optimalnih uvjeta za zadovoljavanje osnovnih potreba djeteta, a to su:

# a) Senzibilizacija i edukaciju odgojitelja i ostalih zaposlenika, ali i roditelja u osvještavanju potrebe kvalitetnog djelovanja:

# svakog sudionika u stvaranju uvjeta za cjeloviti rast i razvoj svakog djeteta kroz stvaranje zdravog i sigurnog ozračja u obitelji, ali i u vrtiću u kojem dijete boravi u prosjeku 5-10 sati,

* uspostavljanja pozitivnog stava prema zdravoj hrani i svim oblicima zdravog načina života,
* osvještavanje oblika djelovanja odraslih koji će pomoći djeci da osvijeste i nauče izraziti svoje potrebe,
* osiguravanje djelovanja odraslih koji će pomoći djeci da nauče brinuti o sebi i zadovoljavanju svojih potreba,
* znanja o načinima djelovanja u preveniranju bolesti i pružanju prve pomoći.

**b) Stvaranje uvjeta- prostornih i organizacijskih za kvalitetnu izmjenu igre i dnevnog odmora pri čemu mislimo na:**

* redovite tjelovježbe i kvalitetan boravak djece na zraku,
* kvalitetna izmjena igre i dnevnog odmora tijekom godine.

 Za provedbu navedenih mjera očuvanja i unapređivanja djetetova zdravlja neophodno je osigurati uvjete za:

Kvalitetne sanitarno-higijenske uvjete unutarnjeg i vanjskog prostora vrtića kroz:

* proces kvalitetnog i redovitog održavanja prostora boravka djece od strane spremačice vrtića (sobe dnevnog boravka, prostori dnevnog odmora, sanitarni čvorovi, igrališta i pješčanici),
* osposobljavanje spremačice za siguran i učinkovit rad sa sredstvima za čišćenje, s posebnim naglaskom na važnost izbora kvalitetnih sredstava,
* nadzor i organizaciju slanja zaposlenika na provođenje zakonom utvrđenog higijenskog minimuma,
* kontinuirano organiziranje i provođenje mjera dezinfekcije, deratizacije i dezinsekcije
* osiguravanje dovoljne količine sredstava za higijenu djece,
* uvid u provođenje i osiguravanje kvalitetnih mikroklimatskih uvjeta boravka djece (prozračnost prostora ljeti i zimi, toplina ili hladnoća prostora, čistoća prostora),
* uvid u provođenje utvrđenih načina čišćenja vanjskih prostora s naglaskom na njihovo sigurno korištenje,
* osiguravanje uvjeta za kvalitetan proces čišćenja (zaštitnu odjeću i obuću, pomoćne strojeve, potrebnu količinu sredstava),
* produljenje sanitarnih iskaznica čije je uredno provođenje osiguravalo poštivanje zakonske obveze, ali i potrebu da svi zaposlenici, koji su u procesu rada s djecom, budu zdravi s ciljem osobne zaštite i zaštite svih sudionika procesa.

 **1.8. Kvalitetno ozračje kao temelj sigurnosti djece**

 Psihosocijalni status djece i odraslih uvjetovan je stvaranjem optimalnih socijalnih uvjeta i vještina za življenje i kontinuirano učenje djece i odraslih. Pod tim mislimo na daljnje pozitivno djelovanje i međusobno uvažavanje svih zaposlenika u procesu, čime pogodujemo djeci, ali i odraslima u procesu (zaposlenici- roditelji).

 Djelovanjem na razvoj socijalnih odnosa odraslih kroz razvoj socijalnih vještina omogućit ćemo svakom pojedincu osiguravanje uvjeta za:

* komunikaciju s drugima,
* učenje kroz razmjenu mišljenja,
* poticanje razvoja vještine prihvaćanja različitosti mišljenja, stavova, djelovanja i dr.,
* poticanje razvoja sposobnosti dijeljenja materijala (ali i iskustava) s drugima,
* razvoj povjerenja kroz uspostavljanje suradničkih odnosa,
* poštivanja prava na privatnost,
* nesebičnost,
* nenasilno rješavanje problemskih situacija,
* socijalnih interakcija s djecom različitih razvojnih mogućnosti.

Djelovanjem na razvoj socijalne dimenzije kod djece poticat ćemo:

* osnaživanje komunikacijskih umijeća djece i odraslih pomoću različitih aktivnosti (pregovori, rasprave, razgovori),
* komunikaciju među djecom,
* partnerske odnose s djecom kroz uvažavanje njihovih prava i potreba koja se tiču njihovog življenja i učenja,
* partnerske odnose odrasli - odrasli kroz uvažavanje iskustava roditelja o djetetu, u odnosu na profesionalne spoznaje koje odgojitelji stiču u procesu rada s djetetom,
* razvoj partnerskih odnosa odgojitelja koji su preduvjet kvalitete procesa rada s djecom (međusobno povjerenje u kolege, suradničko ozračje, jednaka vrijednost i važnost u procesu donošenja odluka o načinima djelovanja prema djetetu - roditelju i na razini vrtića).

 Stvaranje optimalnih uvjeta za življenje i kontinuirano učenje djece i odraslih temelj su osvještavanja i mijenjanja vlastitih uvjerenja (odnosi na daljnje djelovanje s ciljem kvalitetnijeg mijenjanja stavova, uvjerenja i vrijednosti svih sudionika procesa djeteta i odraslih).

 **1.9. Sadržaj programa:**

* + nadzor djece u unutrašnjim i vanjskim prostorima vrtića s posebnim naglaskom na nadzor djece na igralištu,
	+ upute djeci o poželjnom ponašanju na igralištu i u prostorima vrtića (odgojitelji u sklopu programa samozaštite djece),
	+ utvrđivanje pravila skupine – obavezno javljanje djeteta odgojitelju kod napuštanja vidokruga odgojitelja (odlazak na WC, u garderobu i sl …),
	+ dodatne mjere opreza kod organiziranog boravka djece izvan vrtića (odlazak na izlete, šetnje, različite rekreativne programe, posjete, kazališta …),
	+ poticanje roditelja na pridržavanje preporučenog dolaska djeteta u vrtić do 9,00 sati ujutro zbog zaključavanja ulaznih vrata, kako bi se spriječilo nekontrolirano ulaženje različitih osoba bez nadzora,
	+ identifikacija djece s posebnim potrebama i pojačana skrb nad njima, informacije s inicijalnih intervjua (motoričke poteškoće, down sindrom, djeca sklona bježanju, agresivnom ponašanju …),
	+ razvijanje oblika ponašanja kojima će biti model djeci u usvajanju navika sigurnog ponašanja,
	+ postupanja u slučaju povrede djeteta (plan pružanja prve pomoći, hitni slučajevi),
	+ postupanja kod dežurstava: ako odojitelj procijeni je li dijete ostalo iznimno duže od dogovorenog vremena dolaska roditelja po dijete, prvo treba kontaktirati roditelja, a potom ravnatelja.

 **1.10. Socijalna dimenzija**

Cilj djelovanja u ovoj pedagoškoj godini:

 **- Stvaranje optimalnih socijalnih uvjeta za življenje i kontinuirano učenje djece i odraslih kroz daljnji razvoj suradničkih odnosa.**

 Odnosi se na daljnje pozitivno djelovanje i međusobno uvažavanje svih zaposlenika u procesu, čime pogodujemo djeci, ali i odraslima u procesu (zaposlenici - roditelji) kroz:

* daljnje delegiranje zaposlenika u provođenju zadaća Godišnjeg plana kroz uvažavanje različitosti i različitih mogućnosti (širenje odgovornosti zaposlenika po strukturama za provođenje kvalitetne organizacije procesa),
* međusobno uvažavanje svih sudionika procesa koji sudjeluju u realizaciji Godišnjeg plana i programa rada,
* daljnje osiguravanje takve poslovne politike koja pogoduje izboru zaposlenika koji mogu podići razinu kvalitete procesa (uvažavanje mišljenja suradnika u vrtiću),
* razvoj kvalitetnih partnerskih odnosa na svim razinama vrtića,
* osvještavanje svih sudionika o važnosti i potrebi uvažavanja svakog pojedinca u procesu.

 Socijalni odnosi čine uporišnu točku našeg vrtića kao poticajnu sredinu za rast i razvoj svakog djeteta te okruženje u kojem će se i djeca i odrasli osjećati sigurno i zadovoljno. Aktivnim sudjelovanjem svih djelatnika u donošenju Godišnjeg plana utjecat ćemo na osvještavanje vlastite odgovornosti, kao preduvjeta za njegovu provedbu i kvalitetniju primjenu u odgojno - obrazovnoj praksi. Jedan od bitnih preduvjeta za željene promjene na navedenoj dimenziji, ali i za uspješnu provedbu procesa je delegiranje zaposlenika na svim razinama procesa čime stvaramo preduvjete za:

* visoku razinu senzibilizacije zaposlenika za potrebe procesa rada vrtića u segmentima za koji su delegirani,
* profesionalnost u rješavanju neusklađenosti procjena potreba ulaska u zamjene koje se javljaju u procesu kod pojedinih zaposlenika,
* pravednost i objektivnost provedbe predviđene organizacije rada i njenog kvalitetnijeg provođenja u redovnom procesu prihvata djece i odgojno-obrazovnog rada,
* Kvalitetniji uvid u uspješnosti realizacije svih zacrtanih zadaća Godišnjeg plana vrtića u dijelu zaduženja svakog pojedinog zaposlenika,
* učinkovitiju suradnju korisnika usluga.

**1.11. Vrijednosna dimenzija**

 Cilj djelovanja u ovoj pedagoškoj godini:

 Navedena dimenzija viša je razina razvoja i najteža, jer uvjetuje promjenu u svim razinama i svim dimenzijama, kod svih sudionika procesa. Pri tome osiguravamo sve preduvjete za življenje i proces učenja djece u našem vrtiću. Kao i ostale dimenzije u neprestalnoj je promjeni i nadogradnji, implementirana u proces poticajne sredine za rast i razvoj svakog djeteta te okruženje u kojem će se i djeca i odrasli osjećati sigurno i zadovoljno. Samim tim je i neraskidivo povezana s ostalim dimenzijama razvoja.

 Time stvaramo preduvjete za pomicanje granica vlastitih mogućnosti. Predviđamo da će time razina osobnog zadovoljstva, zbog uspješnosti realizacije zacrtanih zadaća, svakog zaposlenika biti jednaka zadovoljstvu korisnika usluga njegovog rada – djeteta i roditelja.

 Delegiranje zaposlenika u procesu kroz sve segmente djelovanja (na različitim razinama odlučivanja s ciljem stvaranja kvalitetnih uvjeta za vlastiti rast i razvoj predstavlja stvaranje preduvjeta za promjenu stavova, uvjerenja i vrijednosti kroz:

* Pomicanje granica vlastitih mogućnosti (samopotvrđivanje)
* Rast i razvoj vlastitih razina uspješnosti (osobno zadovoljstvo)

 **2.1. Materijalni uvjeti**

***BITNE ZADAĆE***

* suradnjom s lokalnom zajednicom, redovnim investicijskim odžavanjem te korištenjem vlastitih sredstava i resursa djelovati na poboljšanje materijalnih uvjeta u cilju ostvarivanja bitne zadaće zaštite i sigurnosti djece,
* radove koji imaju za cilj očuvanje objekata od propadanja ubrojiti u prioritete,
* odgovorno i racionalno ponašanje zaposlenika prema materijalnim dobrima u cilju zadržavanja postojeće razine,
* ukazivati nadležnima na potrebe neodgodivih popravaka i sanacija (krov, sanitarije, podovi).

 Cilj djelovanja u ovoj pedagoškoj godini:

 - Stvaranje optimalnih prostornih i materijalnih uvjeta za življenje i kontinuirano učenje djece i odraslih kroz osmišljeno djelovanje na stvaranju kvalitetnijeg prostornog i materijalnog okruženja vrtića

 U ovoj pedagoškoj godini, zadaće koje proizlaze iz navedenog cilja, odnose se i na razine djelovanja koja osiguravaju podizanje kvalitete fizičkog i materijalnog okruženja u svim segmentima rada Dječjeg vrtića

 **Djelovat ćemo na podizanje kvalitete kroz plan nabave i dopune didaktike i potrošnog materijala za odgojne skupine**:

* svih prostora vrtića
* opreme za vanjske prostore (igrališta)
* sigurnosnih mjera zaštite
* kontinuirana nabava specijalizirane didaktike
* osigurati potrošni materijal za odgojne skupine (papir, olovke, boje, glina kistovi itd.)
* nadopunjavati stručnu literaturu s novim izdanjima
* nabavljati nove slikovnice

 **Plan investicijskog održavanja objekta i nabave novih materijala**

- Bojanje zidova

 Planiramo okrečiti prostoriju boravka djece, hodnik, blagovanu i kupatilo više zbog osvježenja prostora nego zaprljanih zidova.

**Oprema i sitni inventar**

* radna odjeća i obuća za djelatnike (trenirke,majice i šlape)
* dopuna tekstila; kuhinjske krpe, stoljnjaci, posteljina
* nabava stola za majstorski kutić
* Televizor
* Garderobni ormar
* Klima uređaj 2 kom
* Stol za djecu
* Pijesak za pješčanik

**Kuhinja**

* Pomoćni pribor koji će zadovoljavati potrebne higijenske standarde
* Kuharska kuta
* Posuđe za kuhanje

Hrana za djecu u vrtiću priprema se u OŠ Ivo Kozarčanin, i dovozi dostavnim vozilom u vrtić.

 **3. Njega i skrb za tjelesni rast i razvoj djece**

Cilj djelovanja u pedagoškoj godini 2022./2023. je:

#  Osiguravanje preduvjeta za stvaranje zdravog i sigurnog ozračja u kojem dijete boravi kroz osiguravanje optimalnih uvjeta za zadovoljavanje osnovnih potreba djeteta.

#  Osnovni preduvjeti za realizaciju navedenog cilja su razgovori radi snimanja početnog stanja u skupini:

* incijalni intervju odgojitelja s roditeljima i djetetom,
* prijenos informacija o relevantnim osobinama novo upisanog djeteta i dogovor o prijemu i radu u razdoblju prilagodbe prema osobitostima djeteta.

**Djeca s posebnim potrebama**

* 1. Identifikacija djece s posebnim potrebama
		+ praćenje i ponašanje djeteta, njegova razvoja i zdravstvenog stanja,
		+ neposredno praćenje procesa prilagodbe nove djece,
		+ individualni razgovori s roditeljima s roditeljima radi otkrivanja djece s posebnim potrebama,
		+ traženje i uvid u medicinsku dokumentaciju,
		+ suradnja s raznim institucijama radi osiguravanja adekvatne pomoći,
		+ identifikacija darovite djece.
	2. Saniranje posebnih potreba
* individualni rad s djetetom u odgojnoj skupini,
* praćenje razvoja djeteta,
* savjetodavni rad s roditeljima,
* prilagodbe programa djeci s teškoćama u razvoju,
* rad s djecom prema uputama stručnjaka,
* rad s darovitom djecom,
* prilagodba jelovnika.
	1. Individualni rad s djecom

 **3.1. Planiranje i provođenje kvalitetne prehrane djece**

 Kvalitetna i raznovrsna prehrana, koju ćemo nastojati provoditi u okvirima osiguranih sredstava za prehranu djece, bit će nam najvažniji faktor djelovanja na sprječavanju porasta prekomjerne težine, ali i osiguravanja zdravlja djece predškolske dobi. Time ćemo nastojati i dalje utjecati na:

* podizanje imunoloških sposobnosti djece,
* razvoj i podizanje fizičkih sposobnosti djece,
* osiguravanje preduvjeta za razvoj intelektualnih sposobnosti.

 Jelovnike ćemo planirati u skladu sa standardima utvrđenim od strane nadležne institucije (Zavoda za zaštitu zdravlja majke i djeteta) te će uvijek biti dostupni na uvid svim roditeljima na mjestima koja su za to predviđena.

 U okviru vlastitih mogućnosti, ulagat ćemo veliku pažnju, puno stručnosti i ljubavi u izbor namirnica, ali i u način njihovog pripremanja, potpuno svjesni koliku važnost zdrava prehrana predstavlja za rast i razvoj djeteta.

 Timski ćemo djelovati na promjene stavova i uvjerenja vezanih uz izbor namirnica i načine proslava rođendana, pri čemu ćemo naglasak staviti na izbor jela koje roditelji donose (poticati sušeno voće i druge namirnice koje djeca vole, a koje nisu nezdrave kao slatkiši za njihov rast i razvoj).

 Sustavno ćemo djelovati na:

* osvješćivanju i mijenjanju prehrambenih navika djece, što je vrlo dugotrajan proces,
* edukaciju roditelja (kojima je, iznimno važno što i kako je njegovo dijete jelo u vrtiću), kako bi osvijestili da dnevna potreba hrane nije zadovoljena samo kroz obroke u vrtiću, nego i kroz obroke u obitelji,
* poticanje na samostalnost pri jelu, naglašavajući važnost kulture konzumiranja obroka i kvalitetnog izbora jela

 Vrtić je mjesto gdje se stvaraju temelji kulturnog ophođenja i vještine hranjenja koje ostaju za cijeli život zbog čega ćemo i dalje naglasak stavljati na kulturno konzumiranje jela kroz osiguravanje uvjeta za:

* poticajno i ugodno okruženje prostora u kojem se jede (ugodna i tiha glazbena kulisa, svjetao, čist i prozračan prostor),
* primjereno serviranje obroka (stolnjaci, način serviranje jela, pribor za jelo),
* samoposluživanje - izbor količine hrane koju određuje samo dijete,
* poželjna ponašanja za stolom (polako jesti, sažvakat hranu, ne govoriti punih usta...),
* dovoljno vremena za nesmetano konzumiranje jela.

**3.2. Kvalitetna izmjena igre i dnevnog odmora**

 Kvalitetnu izmjenu igre i dnevnog odmora tijekom godine provodit ćemo poštujući pravo i potrebe svakog pojedinog djeteta kroz prilagođavanje ritma vrtića ritmu potrebe djeteta u dijelu igre i odmora (pravilna organizacija dana u skladu s ritmom djeteta ali i kvalitetna organizacija prostora) osigurala je:

* uvjete za pravilnu izmjenu dnevnih aktivnosti s individualnim potrebama djeteta kroz mogućnost izbora načina dnevnog odmora djece neovisno o uzrastu (mirni prostori u koje se djeca mogu povući i odmoriti).

 Time osiguravamo uvjete za zadovoljno dijete, ali i roditelja, što nam svakako potvrđuje potrebu da i dalje osluškujemo i uvažavamo potrebe djeteta kroz poštivanje njihovog prava na izbor

 **3.3. Redovita tjelovježba i osmišljen boravak djece na zraku**

Iskustva iz protekle pedagoške godine su pokazala potrebu planske prehrane djece predškolskog uzrasta, ali i potrebe djeteta za kvalitetnim kretanjem i kontinuiranim provođenjem tjelovježbe.

To nas potiče na djelovanje, s ciljem daljnjeg poticanja stvaranju uvjeta za:

* zadovoljavanje potrebe djeteta za kvalitetnim kretanjem i tjelovježbom,
* osmišljenom ponudom sadržaja s naglaskom na sadržaje koji djeci čine ugodu ali i osiguravaju poticanje pravilnog rasta i razvoja,
* ponudom materijala na igralištu.

 Redovita tjelovježba i osmišljen boravak na zraku svakodnevna su potreba djeteta, koju ćemo nastojati maksimalno poštivati, u onoj mjeri i na onaj način koji je djetetu neophodan za zadovoljavanje prava i potrebe boravka na zraku.

 S obzirom da nemamo dvoranu imamo veliki hodnik i dalje ćemo provoditi tjelovježbe. Igralište našeg vrtića veliki je prostor na kojem djeca svakodnevno mogu provoditi maksimalno vrijeme, ukoliko to vremenski uvjeti dopuštaju.

 Kad god nam vremenski uvjeti dopuste, boravit ćemo na zraku, uz primjeren izbor aktivnosti i osiguravanje preduvjeta za takav oblik rada s djecom. Poseban naglasak stavit ćemo na:

* izbor vježbi koje za cilj moraju imati razvoj motoričke sposobnosti primjerenih dobnom uzrastu djece koja vježbaju,
* aktivno sudjelovanje sve djece koja ne smiju čekati dok drugi vježbaju,
* suradničke odnose, pri čemu se sva djeca trebaju osjećati uspješno (izbjegavati identifikacije pobjednika),
* poticanje uspješnosti svakog djeteta u podizanju svojih mogućnosti uz izbjegavanje izbora aktivnosti koje mogu djelovati frustrirajuće na djecu.

**Praćenje psihofizičkog razvoja djeteta:**

* stalno pratiti djetetov razvoj u svrhu primjerenog djelovanja unutar odgojne skupine ,
* pravodobne intervencije da bi se djetetu pomogle savladati razvojne teškoće,
* rad s roditeljima da bi se osigurao optimalni razvoj djeteta te minimalizirale djetetove teškoće,
* posebno praćenje procesa adaptacije,
* priprema za školu,
* planiranje različitih oblika preventivnih pregleda(pregled prije dolaska u vrtić, pregledi u vrtiću pri epidemiološkoj indikaciji),
* sastanci s roditeljima - individualni razgovori.

**Plan sanitarno-higijenskog održavanja vrtića:**

* proces kvalitetnog i redovitog održavanja prostora boravka djece od strane spremačice vrtića (sobe dnevnog boravka, prostori dnevnog odmora, sanitarni čvorovi, igralište i pješčanik),
* osposobljavanje spremačice za siguran i učinkovit rad s sredstvima za čišćenje, s posebnim naglaskom na važnost izbora kvalitetnih sredstava,
* nadzor i organizaciju slanja zaposlenika na provođenje zakonom utvrđenog higijenskog minimuma,
* kontinuirano organiziranje i provođenje mjera dezinfekcije, deratizacije i dezinsekcije,
* osiguravanje dovoljne količine sredstava za higijenu djece (upotreba jednokratnih ručnika, salveta),
* vlastita posteljina,
* uvid u provođenje i osiguravanje kvalitetnih mikroklimatskih uvjeta boravka djece (prozračnost prostora ljeti i zimi, toplina ili hladnoća prostora),
* osiguravanje uvjeta za kvalitetan proces čišćenja (zaštitnu odjeću i obuću, pomoćne strojeve, potrebnu količinu sredstava),
* produljenje sanitarnih iskaznica čije je uredno provođenje osiguravalo poštivanje zakonske obveze, ali i potrebu da svi zaposlenici koji su u procesu rada s djecom budu zdravi,
* praćenje epidemiološke situacije.

 **4. Odgojno – obrazovni rad**

Cilj za pedagošku godinu 2022./2023. je rad na:

* **razvoju, unapređivanju i osuvremenjivanju odgojno-obrazovne prakse,**
* **stvaranje kvalitetnih uvjeta za život i kontinuirano učenje djece i odraslih (djelatnika vrtića i roditelja),**
* **osnivanje tima za kvalitetu za provedbu praćenje i realizaciju razvojnog plana ustanove.**

Želja da prevladamo tradicionalnost u pristupu u radu s djecom motivira nas na:

* promišljanja o potrebi promjene u svim segmentima djelovanja vrtića, pri čemu ćemo krenuti od stvaranja optimalnih fizičkih, socijalnih, vremenskih i vrijednosnih dimenzija neophodnih za življenje i kontinuirano učenje djece i odraslih, ali i za razvoj poticajne sredine za rast i razvoj svakog djeteta te okruženje u kojem će se i djeca i odrasli osjećati sigurno i zadovoljno,
* pokretanje procesa kvalitativnih promjena u vlastitom okruženju, koji će voditi podizanju kvalitete uvjeta za život, odgoj i učenje djece,
* potrebu artikulacije vlastitih vrijednosti i uvjerenja (osvještavati vrijednosti i svoje stavove),
* svladavanju vještina dijaloga, rasprava i razmjene iskustava (kontinuirano «razmjenjivanje realnosti»), kao i druge oblike suradničkog, timskog učenja odgajatelja,
* stvaranje uvjeta kako bi svi zaposlenici vrtića osvijestili osobnu i zajedničku viziju, kao smjernice njihovog profesionalnog razvoja, ali i razvoja odgojno-obrazovne prakse vrtića,
* poticanje odgajatelja u razvoju njihovih refleksivnih umijeća.

 Nastojat ćemo tradicionalnu praksu odgoja i obrazovanja u kojoj kompetencije jednih, dovode u pitanje ili negiraju kompetenciju drugih, zamjeniti praksom u kojoj su svi ravnopravni (djeca i odrasli), te zajednički doprinose stvaranju novih spoznaja koje utječu na realizaciju odgojno – obrazovnog procesa.

 **5. Obrazovanje i usavršavanje odgojnih zaposlenika**

Bitna zadaća:

 **- razvijati i jačati profesionalnu kompetenciju i autonomnost odgojitelja**

 Bogatom ponudom stručne edukacije u ustanovi i izvan nje osiguravat ćemo mogućnost da se njihovo profesionalno znanje stalno preispituje, revidira i postupno nadograđuje istraživanjem vlastite prakse. Uvjerili smo se da su znanja koja proizlaze iz vlastite odgojno - obrazovne prakse, a ne temelje se na nečijim instrukcijama ili pouci, daleko učinkovitija i kompleksnija.

Osnovni kriterij pri odabiru vrste i načina stučnog usavršavanja odgojnih djelatnika je:

* kvalitetna mogućnost upoznavanja odgajatelja s novim znanstvenim spoznajama iz područja predškolskog odgoja neophodnih za kvalitetan odgojno-obrazovni rad s predškolskom djecom,
* kvalitetna edukacija koja će osigurati osvještavanje i postupno mijenjanje stavova i uvjerenja.

 Time stvaramo preduvjete i senzibiliziramo odgojitelje za daljnje istraživanje, upoznavanje i razumijevanje potreba procesa i djelovanja na dimenzije iz kojih proizlazi.

**5.1. Stručno usavršavanje u ustanovi**

Temeljit će se se na stalnom timskom radu djelatnika koja će stvarati :

* uvjete za kontinuirano propitivanje i ponovno razmatranje temeljnih stavova djelatnika,
* kvalitetno dokumentiranje i dekodiranje procesa kao elementa organizacije koja uči,
* istraživanje vlastite prakse,vrednovanje i samovrednovanje,
* zajedničke refleksije vlastitog stanja odgojno-obrazovne prakse i samorefleksija vlastitih postignuća u okviru postojeće odgojno-obrazovne prakse.

**Stručno usavršavanje u ustanovi provodit će se kroz sljedeće teme:**

* akcijsko istraživanje – teoretske pretpostavke i naša praksa,
* kako djeca uče – suvremena istraživanja i naša praksa,
* kako promatrati dječju igru,
* dječji projekti i njihovo dokumentiranje,
* odgajatelj – etnograf grupe,
* vježbanje prikupljanja i načina tumačenja dokumentacije,
* intervencija u praksi,
* komunikacijske tehnike: dijalog, rasprava, diskusija, vježbanje umijeća sudjelovanja u raspravi,
* odgajatelj – refleksivni praktičar kroz istraživanje svoje odgojno-obrazovne prakse (samorefleksija i zajednička refleksija).

**Ciljanim stručnim usavršavanja osiguravat ćemo:**

* razvoj odgojitelja kao istraživača vlastite pedagoške prakse,
* uspješnije istraživanje i razumijevanje kompleksnih situacija proizašlih iz prakse,
* razvoj spremnosti odgojitelja za prihvaćanje uloge istraživača i njegovo preuzimanje odgovornosti za stvaranje novih znanja,
* zajednički pristup u rješavanju problema koji proizlaze iz prakse,
* veću kompetenciju u interpretaciji profesionalnog iskustva,
* kvalitetnije uočavanje raskola onog što govori i onoga što primjenjuje u praksi,
* stjecanje veće količine znanja kojima razvija nove sposobnosti u oblikovanju novih vještina i uvjerenja,
* zajedničko učenje koje je posljedica razmjene iskustva i međusobne podrške.

**Odgojiteljska vijeća i radni dogovori** planirani Godišnjim planom provodit će se dinamikom koja će osigurati realizaciju utvrđene satnice, u skladu s dinamikom procesa odgojno obrazovnog rada.

**Teme odgajateljica**

* Godišnji plan ustanove do 07.10.2022.
* Uvid u rezultate individualnog stručnog usavršavanja.
* Organizacija rada:

 - organizacija rada u novoj pedagoškoj godini – Godišnje izvješće

* Priprema za period prilagodbe

**Teme radnih dogovora**

* Priprema Godišnjeg plana
* Planiranje (tjedno, mjesečna, tromjesečno)
* Sastanci vezani uz tekuću problematiku
* Plan upisa
* Plan godišnjih odmora
* Priprema godišnjeg izvješća
* Dogovori oko organizacije:

 - Seminara u organizaciji AZOO

 - Stručnih posjeta i razmjene iskustava s drugim vrtićima

 **5.2. Stručno usavršavanje izvan ustanove**

 Ovaj oblik stručnog usavršavanja omogućuje uvid u širu društvenu zajednicu i mogućnost sukonstruiranja kurikuluma uvidom u postignuća drugih sustručnjaka u predškolskom odgoju i obrazovanju.

 Stručno usavršavanje izvan ustanove međusobno je uvjetovana i isprepletena akcija sustručnjaka iz našeg područja rada. Razmjenom iskustava i uvidom u postignuća drugih osiguravamo podizanje vlastite odgojno-obrazovne prakse.

Stručno usavršavanje izvan ustanove provodit ćemo kroz:

* Teme vezane uz katalog stručnog usavršavanja Agencije za odgoj i obrazovanje

|  |  |  |  |
| --- | --- | --- | --- |
| **Stručno osposobljavanje ostalih zaposlenika** | **Što ?** | **Tko?** | **Kad?** |
| Ustanove s certifikatom za obavljanje potrebne edukacije | Teme vezane uz proces rada za koji je zadužen zaposlenik | Administrativnoknjigovodstvenaslužba.Tehnička služba | Tijekom godine |

 Svaka odgojno - obrazovna ustanova (vrtić) ima različit prostor, različito materijalno okruženje, kao i različitu organizaciju procesa rada ovisno o potrebama korisnika programa. Svi zaposlenici imaju obvezu stručnog usavršavanja, jer je njihova razina stručnosti preduvjet osiguravanja suodgovornosti za jedinstveno ozračje ustanove.

 Stručnim usavršavanjem svih zaposlenika potičemo drugačije participiranje vlastitog svijeta, stvaramo osjećaj vrijednosti i učinkovitosti svih, potičemo mijenjanje stavova u odnosu na razinu vlastite odgovornosti u provođenju kvalitete rada ustanove. Time pozitivno nastojimo djelovati na razvoj vještina i sposobnosti svih zaposlenika, kao i njihovu kvalitetniju suradnju. Svaka odgojno - obrazovna ustanova živi je organizam čiju bitnu sastavnicu čine stručni djelatnici, ali i svi ostali zaposlenici ustanove, pri čemu je za svaku željenu promjenu potrebno jedinstvo i povezanost svih sudionika procesa. Samo stručnim usavršavanjem kvalitetnije uspijevamo realizirati proces u cjelini, dobro razumijevanje svakog pojedinca i zajednički suživot odraslih u našem vrtiću.

**6.** **Suradnja s roditeljima**

Cilj odgojno obrazovnog rada u odnosu na suradnju s roditeljima:

* **posredovanje roditeljima u razumijevanju procesa igre i učenja djece,**
* **uključivanje svih roditelja na projektu samovrednovanja.**

Suradnja s roditeljima i ove pedagoške godine temeljit će se na načelu:

* aktivnog sudjelovanja, s ciljem razmjene iskustava u odnosu na razvojne mogućnosti djeteta, pri čemu posebno naglašavamo međusobnu podršku kroz razne oblike komunikacije i suradnje.

 Polazeći od činjenice da su stručni djelatnici u procesu rada s djecom i roditelji, povezani zajedničkim nastojanjima osiguravanjem kvalitete boravka djece u predškolskoj ustanovi, neophodno je osiguravanje razmjene ideja i znanja.

 U Dječjem vrtiću , ovakvim pristupom u međusobnom uvažavanju u radu s odraslima, osiguravat će se poželjna ponašanja i djelovanja s ciljem suodgovornosti u kreiranju pristupa u radu s djecom.

**Zadaće koje proizlaze iz cilja:**

* zadovoljiti potrebu svih roditelja da dobiju informacije o djetetovu rastu i razvoju te događanjima u vrtiću,
* poštovati pravo djeteta na sudjelovanje u informiranju,
* prepoznati i uvažiti prava i stvarne potrebe roditelja u stjecanju znanja i roditeljskih vještina,
* jačati osobnu, profesionalnu kompetentnost odgojitelja za rješavanje problemskih situacija i razvoj protokola u radu s roditeljima.

 **6.1. Oblici djelovanja:**

**1. Informativno - stručna potporaa roditeljstvu osobito u razumijevanju procesa učenja i dječje igre**

### Ciljani oblici djelovanja:

### informativni panoi

### interaktivni panoi

**Što?** Izvješćivanje o dostignućima i osobitostima:

* dječjeg razvoja,
	+ dječje igre,
	+ procesa učenja.

**Kako?**

* uključivanjem roditelja,
* dvosmjernom komunikacijom
* interakcijom obitelji i vrtića,
* životom i radom skupine/vrtića.

**Indikatori kvalitete**

Uključenost:

* roditelja - količina povratnih informacija,
* odgojitelja - razgovor s djetetom o oblikovanju informaciji/panoa
* Djeteta – sudjelovanje u oblikovanju informaciji/panoa

 Jačanje osobne i profesionalne kompetentnosti (Integrirani kurikulum, dr.sc. Edite Slunjski – ( primjena stečenih znanja u radu s roditeljima).

**Ciljani oblik djelovanja**

* Individualna suradnja s roditeljima

 Individualna suradnja s roditeljima provodit će se radi utvrđivanja razine očekivanja roditelja u odnosu na naš odgojno - obrazovni rad s njihovim djetetom, čime će se osigurati potrebna razina znanja o potrebi određenih promjena pristupa u radu, kako odgojitelja, tako i dječjeg vrtića u cjelini. Nositelji će biti timovi na razini objekata.

**I Razina**

* senzibiliziranje odgajatelja, razvoj motivacije za osobni profesionalni razvoj

**II Razina**

* osposobljavanje za prepoznavanje i rješavanje problemskih, kriznih situacija u komunikaciji s roditeljima (razvijanje vještina, znanja i tehnika za rješavanje problemskih situacija)

**Stručno usavršavanje provodit će se kroz radionice:**

* Stavovi odgajatelja koji obeshrabruju suradnju i potporu
* Utvrđivanje strategija i pravila ponašanja u posebnim situacijama, u interakcijskom odnosu: odgojitelj – roditelj - vrtić
* Stjecanje znanja,vještina i tehnika kroz iskustveno učenje, za uspješnu komunikaciju s roditeljima

## Indikatori kvalitete:

## odgojitelj - samoprocjena / evaluacija,

* usvojene vještine i znanja za ostvarivanje kvalitetne individualne suradnje s roditeljima,
* vještine i znanja za rješavanje kriznih i problemskih situacija,
* promjene u stavovima odgojitelja,

#### roditelj - procjena/ evaluacija - zadovoljstvo roditelja.

**2. Potpora roditeljima u stjecanju znanja i roditeljskih vještina osobito u razumijevanju procesa učenja i dječje igre**

**Ciljani oblici djelovanja**

* roditeljski sastanci
* skupine roditelja istih/sličnih interesa

**Što?** Stvarati uvjete, povoljne prilike za afirmaciju roditeljske uloge.

**Kako?** Organiziranjem svih tipova roditeljskih sastanaka, osobito video zapisa dječje igre i učenja kroz igru

## Indikatori kvalitete:

## Roditelj

* Izbor
* Sudjelovanje
* Zadovoljstvo (evaluacijske liste/ procjene)

## Odgojitelj

* motiviranost
* samoprocjena
* kompetentnost

**Postupci i tehnike praćenja i dokumentiranja rada:**

* analiza sadržaja (informatini i interaktivni panoi),
* dokumentiranje – foto/video zapisi,
* poster prezentacija,
* akcijsko istraživanje, projektna metoda.

##### Evaluacija:

* Praćenje čestine, intenziteta i kvalitete definiranih indikatora
* Donošenje odluka o promjenama u praksi, u skladu s iskazanim

indikatorima

* Praćenje promijenjene prakse kroz definirane indikatore

 **7. Suradnja s vanjskim ustanovama**

 Za uspješnost provođenja odgojno - obrazovnog procesa iznimno je važna suradnja s vanjskim ustanovama, čime potičemo razvoj demokratskih odnosa u društvu, kako bi u tom smjeru djelovali i obitelj, dječji vrtić i škola.

 Suradnja vezana uz obogaćivanje odgojno-obrazovnog procesa tijekom pedagoške godine 2022./2023.:

1. Ministarstvo znanosti, obrazovanja i sporta, AZOO
2. Općina Hrvatska Dubica
3. Ured državne uprave u Sisku - služba za društvene djelatnosti
4. Zdravstvene ustanove
5. Kulturne ustanove
6. Osnovna škola Ivo Kozarčanin
7. Župni ured
8. Policija, katastar, Crveni križ, Sportsko društvo, razne udruge, obrtnici…
9. D V D Hrvatska Dubica

Suradnja s ciljem podizanja odgojno-obrazovnog procesa i stručnog rada vrtića:

* Ministarstvo znanosti, obrazovanja i športa,
* Upravni odjel za društvene djelatnosti,
* Agencija za odgoj i obrazovanje,
* Sisačko-moslavačka Županija Upravni odjel za prosvjetu, kulturu i sport.

Suradnja s ciljem prezentiranja djelatnosti:

* Ministarstvo znanosti , obrazovanja i športa - Načelnica za predškolski odgoj, prof. Marija Ivanković,
* Agencija za odgoj i obrazovanje – prof. Bosiljka Devernay, Viša savjetnica, mr.sc.Andrea Silić, Viša savjetnica, Inga Seme Stojnović,prof. Viša savjetnica,
* Visoka učiteljska škola u Petrinji – dr.sc. Ivan Prskalo.

**8. Vrednovanje rada vrtića**

 Jedna od važnih pretpostavki osiguranja daljnje kvalitete rada vrtića je i njegovo vrednovanje u odnosu na pojedina područja. Prioritetno područje unaprjeđenja rada naše ustanove ove godine je prostorno materijalno okruženje vrtića i unaprjeđenje zdravstveno higijenskih uvjeta rada i sigurnosti. U skladu s navedenim jedna od aktivnosti realizacije Godišnjeg plana ustanove nam je i primjena upitnika za roditelje, odgajatelje i ostale djelatnike vrtića u svrhu procjene prethodno navedenih područja rada na čijoj kvaliteti planiramo kontinuirano raditi tijekom godine.

**9. Godišnji plan rada ravnatelja za 2022./2023. godinu**

**Cilj:**

1. Stalno praćenje promjena u skladu s potrebama djece i roditelja.
2. Djelovati na podizanju razine kvalitete materijalnih uvjeta radi osiguranja optimalnih uvjeta za boravak djece i rad zaposlenika.
3. Utjecati na podizanje razine nivoa kompetencije i autonomnosti odgojitelja

Programske zadaće u odnosu na:

Ustrojstvo rada

* Sudjelovanje u izradi Godišnjeg plana i programa rada vrtića za tekuću pedagošku godinu
* Sudjelovanje u izradi Godišnjeg izvješću o radu vrtića za tekuću pedagošku godinu
* Sudjelovanje u izradi Financijskog plana vrtića
* Sudjelovanje u izradi plana zaduženja administrativnog i tehničkog osoblja, praćenje realizacije godišnjeg zaduženja svih zaposlenika

**Vrtić**

* Sudjelovanje u timskom planiranju djelovanja vezanih uz unaprjeđenje njege, zaštite i odgoja djece
* Sudjelovanje u izradi plana investicija, investicijskog i tekućeg održavanja, izgradnje (praćenje realizacije)
* Izrada Godišnjeg plana i programa rada
* Izrada statističkih izvješća i planova
* Organizacija i praćenje rada edukacija djelatnika
* Praćenje rada svih zaposlenika

**Materijalni uvjeti**

* Analiza stanja opremljenosti odgojnih skupina didaktičkim i drugim sredstvima – timski dogovarati nabavu opreme i sredstava
* Nabava potrošnog materijala za potrebe odgojne skupine
* Koordinirati praćenje stanje opreme na unutarnjem, vanjskom prostoru, inicirati provođenje radova i pratiti kvalitetu izvršenja radova
* Osiguravati uvjete za nabavu sitnog inventara i osnovnih sredstava
* Koordinirati i pratiti kvalitetu izvršenja zadataka vezanih uz popravke tijekom cijele godine

**Odgojno-obrazovni rad**

* Postavljenog ustrojstva rada u Godišnjem planu i programu rada koji je u skladu s ritmom djeteta
* Praćenje dinamike upisa i ispisa
* Praćenje, evidentiranje i vrednovanje poslova i zadataka odgojitelja u odnosu na zadovoljavanje potrebe djetetaa za igrom, odgojem i učenjem
* Timski djelovati na kvalitetu provedbe rada odgojitelja delegiranjem zaposlenika zaduženih za uvid u vođenje pedagoške dokumentacije, organizacije zamjena i odgojno-obrazovnog rada s djecom,suradnja s roditeljima
* Praćenje i unapređivnje odgojno-obrazovnog procesa u dijelu osiguravanja uvjeta za kvalitetan boravak djece na zraku

**Stručno usavršavanje**

* Praćenje realizacije stručnog usavršavanja utvrđenog Godišnjim planom i programom vrtića
* Praćenje stručne literature
* Prisustvovanje stručnim aktivima i seminarima i pozitivna iskustva prenostiti i primjenjivati u vrtiću
* Praćenje zaduženja na razini timova i individualnog stručnog usavršavanja odgojnih zaposlenika
* Pratiti realizaciju planova stručnog usavršavanja tehničkog i pomoćnog osoblja
* Početnici – suradnja u izradi Plana sadržaja i praćenja uvođenja u rad
* Seminari prema planu Agencije za odgoj i obrazovanje

**Odgojiteljsko vijeće**

* Sudjelovanje u pripremi i realizirati sjednice vijeća, prema Godišnjem planu vrtića
* Pratiti realizaciju zaključaka i njihovu provedbu u neposrednoj odgojno-obrazovnoj praksi

**Rad nadležnih institucija**

* Suradnja s nadležnim institucijama na pripremi i realizaciji zaključaka i odluka
* Posredno i neposredno upoznavati nadležne institucije s pitanjima od neposrednog interesa za djelatnike i vrtić
* Razvijati što šire oblike informiranja
* Pratiti provođenje zakonskih propisa i općih akata

Ostali planirani poslovi i zadaci (izvanredni i neplanski) realizirat će se prema nastalim potrebama koje nisu bile prisutne prilikom izrade Godišnjeg plana i programa rada.

Ovaj Godišnji plani program stupa na snagu osmog dana od objave na oglasnoj ploči.

Ovaj plan objavljen je na oglasnoj ploči 23.rujna 2022., a stupa na snagu 1. listopada 2022. godine.

MP

 Ravnateljica škole: Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Suzana Vogrinc Ana Mandić